Държавен вестник, бр. 40, 2020 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  40
установи, че изискванията на декларацията 
не могат да бъдат изпълнени по отношение 
на някой от кандидатите, той посочва това в 
декларацията си, изключва се от процедурата 
и се замества от резервния член.
Чл. 46. В седемдневен срок след изти­
чането на срока за подаване на документи 
от кандидатите комисията за номиниране 
извършва проверка по документи и изготвя 
списък на допуснатите кандидати за членове 
на органите за управление и контрол. 
Чл. 47. (1) Проверка за наличие на съвмес­
тимост с изискванията на чл. 20, ал. 1, т. 1 – 8 
и 13 от Закона за публичните предприятия 
се извършва от комисията за номиниране 
при проверката за допустимост на кандидата.
(2) Проверка за наличие на съвместимост 
с изискванията на чл. 20, ал. 1, т. 9 – 12 и на 
чл. 20, ал. 3 от Закона за публичните пред­
приятия се извършва преди назначаването 
на избрания кандидат от компетентния орган 
по назначаването.
Чл. 48. (1) Комисията за номиниране 
изпраща покани до допуснатите кандидати 
за участие в писмената част в определен 
ден и час.
(2) Писмените материали се оценяват в 
десетдневен срок от комисията за номини­
ране, като кандидатите, получили оценка от 
писмената част, по-висока от определената в 
методиката, се канят за участие в интервю 
в посочен ден и час. 
(3) В десетдневен срок след провеждането 
на интервютата с всеки един от кандидатите 
комисията за номиниране извършва крайно 
класиране на кандидатите и според класира­
нето номинира до петима кандидати по всяка 
от позициите за член на орган на управление 
и контрол, за която се кандидатства.
(4) Резултатите от конкурса и номинирани­
те кандидати се предоставят на компетентния 
орган на публичното предприятие за вземане 
на решение. Решението, с което не се избира 
класираният на първо място кандидат, следва 
да бъде мотивирано.
Чл. 49. (1) Ако според извършения подбор 
или при крайното класиране на кандидатите 
комисията за номиниране прецени, че нито 
един кандидат не отговаря на изискванията, 
определени за длъжността, взема решение 
относно прекратяването на процедурата за 
оценка на кандидатите и информира компе­
тентния орган.
(2) В случаите по ал. 1 органът, упраж­
няващ правата на държавата, започва нова 
процедура за номиниране.
Чл. 50. Компетентният орган има право 
да отхвърли всички кандидати, класирани 
от комисията за номиниране, като посочи 
съответните мотиви за това, и да започне 
нова процедура за номиниране. 
Чл. 51. В случай че избран кандидат не 
отстрани несъответствието с изискванията 
на чл. 20, ал. 1, т. 9 – 12 и на чл. 20, ал. 3 
от Закона за публичните предприятия преди 
назначаването, на негово място се избира 
друг от класираните кандидати. Към нова 
процедура за номиниране се пристъпва, в 
случай че няма друг класиран кандидат, 
отговарящ на изискванията на чл. 20, ал. 1, 
т. 9 – 12 и на чл. 20, ал. 3 от Закона за пуб­
личните предприятия.
Раздел IV
Възлагане на управлението и контрола на 
публични предприятия
Чл. 52. (1) Управлението и контролът на 
публичните предприятия се възлагат с дого­
вори за управление и контрол, сключени в 
съответствие с разпоредбите на Търговския 
закон или специалния закон, с който е съз­
дадено предприятието.
(2) Преди сключването на договорите за 
управление и контрол с лица, които работят 
в държавната администрация извън адми­
нистрацията на органа, упражняващ пра­
вата на държавата в съответното публично 
предприятия, се изисква съгласието на ра­
ботодателя по основния трудов договор или 
на органа по назначаването по служебното 
правоотношение.
Чл. 53. Договорите за управление и за кон­
трол в публичните предприятия се сключват 
за срок от 3 до 5 години. 
Чл. 54. (1) В договора за управление или 
за контрол се определят: 
1. правата и задълженията на страните;
2. размерът на възнаграждението и начинът 
на плащането му;
3. отговорността на страните при неиз­
пълнение на договора;
4. основанията за прекратяване на дого­
вора;
5. размерът на паричната гаранция, но 
не по-малко от 3-месечното им брутно 
възнаграждение, която те дават за своето 
управление;
6. взаимоотношенията между страните 
в периода от прекратяване на договора до 
заличаване на името на освободения член 
на орган за управление или контрол в Тър­
говския регистър. 
(2) Членовете на съвета на директорите, 
на надзорния съвет, на управителния съвет, 
както и управителите на публичните пред­
приятия дават парична гаранция за своето 
управление само в това си качество.
(3) Дадената гаранция се връща след 
прекратяването на договора за управление 
или за контрол и след решението на общото 
събрание на съдружниците/акционерите за